144 N Waterside Drive N, Seneca, SC 29672
144 N Waterside Drive N Seneca, SC 29672
I would like to learn more information about 144 N Waterside Drive N. Thank you Internasionale regte van Jaco Jacobs se ’n Goeie dag vir boomklim pas verkoop | LAPA Uitgewers
LAPA Uitgewers is trots om aan te kondig dat wêreldwye regte vir die Engelse vertaling van Jaco Jacobs se jeugboek ’n Goeie dag vir boomklim pas verkoop is.
Die Londense uitgewery Oneworld Publications het ’n aanbod gemaak om die vertaalregte te bekom nadat ’n gedeeltelike proefvertaling van Jacobs se boek as deel van die internasionale In Other Words-projek aan uitgewers beskikbaar gestel is.
Die bekroonde vertaler Kobus Geldenhuys was vir die Engelse vertaling verantwoordelik.
Uitgewers van regoor die wêreld is genooi om kinder- en jeugboeke wat in ander tale as Engels verskyn het, vir die In Other Words-projek voor te lê.
’n Goeie dag vir boomklim is een van slegs vier boeke wat uiteindelik as eretitels aangewys is.
Die keuring en beoordeling is deur ’n paneel Britse kinderboekvertalers en kenners in die kinderboekbedryf gedoen, en die vier wenboeke is op 4 April tydens ’n spoggeleentheid by die Bologna-kinderboekskou in Italië bekend gestel.
Jacobs sê hy is opgewonde oor die vooruitsig om sy boek aan oorsese lesers bekend te stel.
Dit is lekker om te sien hoe ’n storie waaraan jy maande lank alleen by jou lessenaar gesit en timmer het, vlerke kry. Hoewel die boek op universele temas fokus, het dit ’n baie spesifieke Suid-Afrikaanse agtergrond. Dit sal interessant wees om te sien hoe jong lesers oorsee daarop reageer.
Tags: Afrikaans, Fiction, Jaco Jacobs, Jeug, Jeugroman, LAPA Uitgewers, News, South Africa, Tienerfiksie, Tieners, YA, Youth, ’n Goeie dag vir boomklim
« Drie moet-lees Maart boeke
Kompetisie! Drie gelukkige lesers kan ’n kopie van Rika Cloete se spanningsroman Doodsroeper wen »